Run to the Hills

Το Run to the Hills είναι ένα τραγούδι του αγγλικού heavy metal συγκροτήματος Iron Maiden, το οποίο συμπεριλήφθηκε στον δίσκο The Number of the Beast το 1982. Το κομμάτι γράφτηκε εξ ολοκλήρου από τον Στιβ Χάρις. Την ίδια χρονιά κυκλοφόρησε και ως single, το οποίο ήταν το έκτο συνολικά του σχήματος και το πρώτο από τον συγκεκριμένο δίσκο. Το single κατάφερε να φτάσει στο νούμερο 7 των βρετανικών charts, ενώ κυκλοφόρησε άλλες τρεις φορές ως single, καταφέρνοντας να μπει σε διάφορα charts όλες τις φορές.

Πρόκειται για ένα από τα πιο γνωστά κομμάτια του συγκροτήματος, με τον τηλεοπτικό σταθμό VH1, να το κατατάσσει 27ο ανάμεσα στα 40 Σπουδαιότερα Τραγούδια του Metal. Ο ίδιος τηλεοπτικός σταθμός το τοποθέτησε 14ο ανάμεσα στα Σπουδαιότερα Hard Rock Τραγούδια.

Παραπομπές

Εξωτερικοί σύνδεσμοι 
 Run to the Hills στο YouTube από το Iron Maiden Channel

Τραγούδια των Iron Maiden
Τραγούδια του 1982
Singles του 1982
Singles του 1985
Singles του 2002
Τραγούδια διαμαρτυρίας
Singles της EMI Records